पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल महीने में माैसम जहां बागबानाें और किसानाें के लिए बेहद नुकसानदेय रहा, वहीं अब मई की शुरुआत भी बारिश से हुई है। शनिवार काे दाेपहर 12 बजे तक जहां शिमला का तापमान 25.3 डिग्री सेल्सियस था, वहीं शाम पांच बजे ये हल्की गिरावट के साथ 24.5 डिग्री पर पहुंच गया। वहीं, न्यूनतम तापमान 15.6 डिग्री सेल्सियस रिकाॅर्ड किया गया है।
जबकि बीते शुक्रवार काे 16 डिग्री सेल्सियस था। हालांकि, तापमान में हल्की गिरावट आई है, लेकिन आने वाले दिनाें में बारिश हाेने के चलते माैसम ठंडा हाेगा। ऊंचाई और मध्यम वाले क्षेत्राें में आने वाले तीन दिन तक बारिश की ऐसी ही बाैछारें हाेंगी। इससे तापमान में गिरावट अाएगी। माैसम विभाग के पूर्वानुमान के मुताबिक दाे मई, चार मई और पांच मई काे बारिश और ओलावृष्टि की संभावना है।
पश्चिमी विक्षाेभ एक बार फिर से सक्रिय हुआ है, इससे बारिश और ओलावृष्टि की संभावना बनी हुई हैं। शिमला की बात करें ताे यहां सुबह और शाम के समय ठंड अभी भी बनी हुई हैं। अब जब बारिश हुई है ताे लाेगाें काे एक बार फिर से गर्म कपड़े पहनने काे मजबूर हाेना पड़ेगा।
बागबानी के लिए मुसीबत है बारिश
ऊपरी शिमला के लोगों की आर्थिकी सेब की फसल पर ही निर्भर करती है। इन सेब उत्पादकों के साथ कई अन्य लोग भी अपने परिवार के भरण-पोषण के लिए अलग-अलग तरह से जुड़े हुए हैं। चाहे वे प्रूनिग-कटिग करने वाले हों, मजदूर हों, सेब ढुलाई के लिए घोड़े-खच्चर वाले या फिर ग्रेडर पैकर ही क्यों न हों।
कई लोगों की आजीविका सेब की फसल के साथ जुड़ी हुई है। अब बारिश हाेने से सेब की फसल पर संकट अा गया है, क्याेंकि अभी बारिश नहीं बल्कि अच्छी धूप की जरूरत हैं। ऐसे में सेब की सेटिंग पर बारिश के कारण असर पड़ेगा।
ओलावृष्टि हुई ताे ये हाेगा नुकसान
26 मार्च के बाद आया माैसम में बदलाव
माैसम में बदलाव 26 मार्च के बाद आया। इससे पहले खूब धूप खिल रही थी। 26 मार्च को न्यूनतम तापमान 10.7, 27 मार्च को न्यूनतम तापमान 11.8,28 मार्च को 13, 29 मार्च को 14, 30 मार्च को 13.4,31 मार्च को 11.4 और एक अप्रैल को न्यूनतम तापमान 9 डिग्री सेल्सियस दर्ज किया गया। इसके बाद लगातार माैसम में बदलाव आया।
20 अप्रैल के बाद माैसम अचानक बदला और ऊपरी शिमला समेत ऊंचाई वाले क्षेत्राें में बर्फबारी हुई। बर्फबारी के बाद दिन के समय तो अच्छी खासी धूप खिल रही थी, लेकिन रात के समय ठंड पड़ रही थी। अब पश्चिमी विक्षोभ के सक्रिय होने के चलते इस तरह से रात के समय मौसम ठंडा हो रहा है। इसी तरह से अब मई के पहले ही दिन बारिश हाेने से फिर से माैसम ने करवट बदली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn